Zece persoane au fost reţinute pentru 24 de ore în urma bătăii de ieri dintre două familii de rromi din Târgu Neamţ. Zeci de oameni înarmaţi cu bare metalice şi topoare au participat la conflict. Primul poliţist care a ajuns acolo nu a reuşit să-i potolească pe bătăuşi, nici măcar după ce a tras cinci focuri de avertisment în aer. A fost nevoie de intervenţia trupelor speciale şi a jandarmilor pentru a linişti spiritele.

VIDEO Atenţie, urmează imagini care vă pot afecta emoţional!

La un moment dat a sosit şi un echipaj de poliţie. Un om al legii a încercat, de unul singur, să îi calmeze pe scandalagii. Până când au sosit şi alte echipaje, majoritatea romilor au fugit.

Citiţi şi:

Cum a fost posibilă intervenţia unui singur poliţist în bătaia dintre zeci de romi - explicaţiile lui Tudorel Butoi

Georgiana Moşu, purtătorul de cuvânt al IPJ Neamţ, a declarat al Digi24 că primul echipaj care a intervenit a fost nevoit să execute cinci focuri de avertisment în plan vertical, fără a fi rănite persoane.

În cauză se fac cercetări pentru tulburare liniştii şi ordinii publice.

Sunt căutaţi autorii.